Fairview, Kentucky
.
Fairview is a kloana Ort on da Grenz zwischn am Christian County und am Todd County im Bundesstoot Kentucky in da USA.

De Siedlung befindt se etwa af hoim Weg zwischn de Orte Hopkinsville und Elkton. De Grindung vom Ort is im Joar 1793 vo oam Herrn Samuel Davis voizong worn. Deasejbe hod spada (1802) a Postbüro in da Näh afgmocht. Sei Sohn, da spadare President vo de Konfedariadn Stootn vo Amerika, Jefferson Davis, is do im Joar 1808 zua Wejd kemma.

Heit existiat dohea im Ort de Jefferson Davis State Historic Site. Sengsweat is da mächtige, iwa 100 Meta houche, aus Beton gossne Obelisk vom Denkmoi fia Davis, des Jefferson Davis Monument.

Im Joar 2000 hod Fairview gonze 72 Eihwohna ghod, de in de 32 Haisa vom Ort glebt hom.

Im Netz
 Kentucky Atlas and Gazetteer
 Webseite von Fairview
 Das Jefferson Davis Monument

Ort in Kentucky
Todd County (Kentucky)
Ort in Nordamerika